Суезькый канал (арабскы قناة السويس, гебрейскы תעלת סואץ), скорочено тыж Суез, є 163 км довгый канал в Еґіптї споюючій Середоземне і Червене море. Є граніцёв міджі Сінаём (Азіёв) і Африков. Уможнює шіфам путовати із Середоземного моря до Червеного моря без обоплаваня Африкы. В часї, кідь не быв ці не фунґовав, ся товар звычайно транспортовав будь на шіфах коло місу Доброй надїї, або ся на берегу Середоземного моря розладовало і к червеноморьскому берегу ся траспортовало по суші (і навспак). Канал є дуже узкый і плыткый про модерны супертанкеры, котры все обходять Африку старов лініёв. Канал є роздїленый на дві части (северну і южну) Великым Гірькым озером.